Neuvoston direktiivi 90/533/ETY, annettu 15 päivänä lokakuuta 1990, tiettyjä tehoaineita sisältävien torjunta-aineiden markkinoille saattamisen ja käytön kieltämisestä annetun direktiivin 79/117/ETY liitteen muuttamisesta



Virallinen lehti nro L 296 , 27/10/1990 s. 0063 - 0063

Suomenk. erityispainos Alue 3 Nide 34 s. 0206

Ruotsink. erityispainos Alue 3 Nide 34 s. 0206



NEUVOSTON DIREKTIIVI, annettu 15 päivänä lokakuuta 1990, tiettyjä tehoaineita sisältävien torjunta-aineiden markkinoille saattamisen ja käytön kieltämisestä annetun direktiivin 79/117/ETY liitteen muuttamisesta (90/533/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon tiettyjä tehoaineita sisältävien torjunta-aineiden markkinoille saattamisen ja käytön kieltämisestä 21 päivänä joulukuuta 1978 annetun neuvoston direktiivin 79/117/ETY(1) sellaisena kuin se on viimeksi muutettuna direktiivillä 89/365/ETY(2), ja erityisesti sen 6 artiklan 3 kohdan, ottaa huomioon komission ehdotuksen, sekä katsoo, että direktiivissä 79/117/ETY säädetään, että liitettä on säännöllisesti muutettava tieteellisen ja teknisen kehityksen huomioon ottamiseksi, on osoitettu, että dinosebin sekä sen asetaattien ja suolojen käyttö kasvinsuojelutuotteissa todennäköisesti aiheuttaa vahinkoa ihmisten ja eläinten terveydelle ja kohtuuttomia haittoja ympäristölle, on myös osoitettu, että binapakryylin ja kaptafolin käyttö torjunta-aineissa aiheuttaa kasvinsuojelutuotteissa todennäköisesti vahingollisia vaikutuksia ihmisten ja eläinten terveydelle; on myös osoitettu, että tiettyjä puhtausvaatimuksia täyttämättömien dikofolin, maleiinihydratsidin ja kvintotseenin käyttö aiheuttaa todennäköisesti haitallisia vaikutuksia ihmisten ja eläinten terveydelle ja saa aikaan erittäin haitallisia vaikutuksia ympäristölle, nykyisen yhdenmukaistamistilanteen direktiivin 79/117/ETY mukaisesti jäsenvaltiot voivat kieltää niiden tehoaineiden markkinoille saattamisen ja käytön, joita ei ole mainittu direktiivin liitteessä tai joiden puhtausaste on korkeampi kuin mitä liitteessä on mainittu, edellyttäen, että perustamissopimuksen määräyksiä samoin kuin yleisiä oikeusperiaatteita ja erityisesti yhdenvertaisuuden ja suhteellisuuden periaatteita, noudatetaan tarkasti, ja; direktiivin 79/117/ETY liitettä on tämän perusteella täydennettävä, ON ANTANUT TÄMÄN DIREKTIIVIN: 1 artikla Lisätään direktiivin 79/117/ETY liitteen "C. Muut yhdisteet" ryhmään seuraavat kohdat: "5 Dinosebi, sen asetaatit ja suolat 6 Binapakryyli 7 Kaptafoli 8 Dikofoli, joka sisältää p.p.¹-dikofolia vähemmän kuin 78 % tai DDT:tä ja DDT-johdannaisia yli 1 g/kg 9 a) Maleiinihydratsidi ja sen suolat, lukuun ottamatta koliini-, kalium- ja natriumsuoloja; b) Maleiinihydratsidin koliini-, kalium- ja natriumsuolat, jotka sisältävät vapaata hydratsidia happoekvivalenttina ilmaistuna yli 1 mg/kg 10 Kvintotseeni, joka sisältää hydroklooribentseeniä yli 1 g/kg tai pentaklooribentseeniä yli 10 g/kg." 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä syyskuuta 1991 direktiivin 79/117/ETY liitteen C ryhmän 8 kohtaan kuuluvien yhdisteiden osalta ja muiden yhdisteiden osalta viimeistään 31 päivänä joulukuuta 1990. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Luxemburgissa 15 päivänä lokakuuta 1990. Neuvoston puolesta Puheenjohtaja V. SACCOMANDI (1) EYVL N:o L 33, 8.2.1979, s. 36 (2) EYVL N:o L 159, 10.6.1989, s. 58